Visit Cyprus

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ Orchestra 4All 3 ΣΥΝΑΥΛΙΕΣ ΚΟΙΝΩΝΙΚΗΣ ΠΡΟΣΦΟΡΑΣ - 27.5.2026
2026-05-27 20:00 - 22:00 (Asia/Nicosia) | Agioi Trimithias village square, Agiou Spiridonos, Agioi Trimithias, 2671
Άγιοι Τριμιθιάς: Τετάρτη 27 Μαΐου 2026 – Πλατεία Αγίων Αναργύρων, 20:00
Αυτή την Άνοιξη, η Συμφωνική Ορχήστρα Κύπρου φέρνει τη μουσική της κοντά στον κόσμο σε τρία πανέμορφα ανοιχτά θέατρα σε τρεις επαρχίες! Υπό τη διεύθυνση του διακεκριμένου Κύπριου μαέστρου Πέτρου Στυλιανού, παρουσιάζει ένα φανταστικό πρόγραμμα από έργα, γεμάτα φωτεινή ενέργεια, εικόνες, ρυθμούς και συναισθήματα!
Το πρόγραμμα περιλαμβάνει δύο γεμάτα φωτεινή διάθεση και σπιρτάδα έργα του Wolfgang Amadeus Mozart, καθώς και την εισαγωγή Εβρίδες του Felix Mendelssohn — μια εντυπωσιακή αποτύπωση της εμπειρίας ενός ταξιδιού στο αρχιπέλαγος των Εβρίδων, ενώ το κοινό θα ταξιδέψει μουσικά στην Ισπανία και την Ιταλία με την παθιασμένη Χαμπανέρα από την όπερα Κάρμεν του Georges Bizet, και τη συναρπαστική και κεφάτη εισαγωγή από την όπερα Η Ιταλίδα στο Αλγέρι του Gioachino Rossini.
Μη χάσετε αυτή την υπέροχη ευκαιρία να απολαύσετε μια μοναδικά όμορφη μουσική βραδιά κάτω από τον έναστρο ουρανό!

ΠΡΟΓΡΑΜΜΑ
Wolfgang Amadeus MOZART: Ντιβερτιμέντο σε Ρε μείζονα, K.136
​Wolfgang Amadeus MOZART: Μία μικρή νυχτερινή μουσική, K. 525, 1ο μέρος
​Felix MENDELSSOHN: Εισαγωγή Εβρίδες
​George BIZET: Σουίτα Κάρμεν αρ. 2, Χαμπανέρα
Gioachino ROSSINI: Εισαγωγή από την όπερα Η Ιταλίδα στο Αλγέρι
Franz SCHUBERT: Συμφωνία αρ. 1, 1ο μέρος
Πέτρος Στυλιανού, μουσική διεύθυνση
Είσοδος: ελεύθερη
Σε συνεργασία με το Σύμπλεγμα Κοινοτήτων ΕΞΑΠΟΛΗΣ, τον Δήμο Κουρίου και το Κοινοτικό Συμβούλιο Τάλας
Πληροφορίες: 22 463144, www.cyso.org.cy

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ Orchestra 4All 3 ΣΥΝΑΥΛΙΕΣ ΚΟΙΝΩΝΙΚΗΣ ΠΡΟΣΦΟΡΑΣ - 29.5.2026
2026-05-29 20:00 - 22:00 | Tala Amphitheatre, RCPV+993, Tala, Paphos, 8577
Τάλα: Παρασκευή 29 Μαΐου 2026 – Αμφιθέατρο Τάλας, 20:00
Αυτή την Άνοιξη, η Συμφωνική Ορχήστρα Κύπρου φέρνει τη μουσική της κοντά στον κόσμο σε τρία πανέμορφα ανοιχτά θέατρα σε τρεις επαρχίες! Υπό τη διεύθυνση του διακεκριμένου Κύπριου μαέστρου Πέτρου Στυλιανού, παρουσιάζει ένα φανταστικό πρόγραμμα από έργα, γεμάτα φωτεινή ενέργεια, εικόνες, ρυθμούς και συναισθήματα!
Το πρόγραμμα περιλαμβάνει δύο γεμάτα φωτεινή διάθεση και σπιρτάδα έργα του Wolfgang Amadeus Mozart, καθώς και την εισαγωγή Εβρίδες του Felix Mendelssohn — μια εντυπωσιακή αποτύπωση της εμπειρίας ενός ταξιδιού στο αρχιπέλαγος των Εβρίδων, ενώ το κοινό θα ταξιδέψει μουσικά στην Ισπανία και την Ιταλία με την παθιασμένη Χαμπανέρα από την όπερα Κάρμεν του Georges Bizet, και τη συναρπαστική και κεφάτη εισαγωγή από την όπερα Η Ιταλίδα στο Αλγέρι του Gioachino Rossini.
Μη χάσετε αυτή την υπέροχη ευκαιρία να απολαύσετε μια μοναδικά όμορφη μουσική βραδιά κάτω από τον έναστρο ουρανό!
ΠΡΟΓΡΑΜΜΑ
Wolfgang Amadeus MOZART: Ντιβερτιμέντο σε Ρε μείζονα, K.136
​Wolfgang Amadeus MOZART: Μία μικρή νυχτερινή μουσική, K. 525, 1ο μέρος
​Felix MENDELSSOHN: Εισαγωγή Εβρίδες
​George BIZET: Σουίτα Κάρμεν αρ. 2, Χαμπανέρα
Gioachino ROSSINI: Εισαγωγή από την όπερα Η Ιταλίδα στο Αλγέρι
Franz SCHUBERT: Συμφωνία αρ. 1, 1ο μέρος
Πέτρος Στυλιανού, μουσική διεύθυνση
Είσοδος: ελεύθερη
Σε συνεργασία με το Σύμπλεγμα Κοινοτήτων ΕΞΑΠΟΛΗΣ, τον Δήμο Κουρίου και το Κοινοτικό Συμβούλιο Τάλας
Πληροφορίες: 22 463144, www.cyso.org.cy

25ο ΔΙΕΘΝΕΣ ΦΕΣΤΙΒΑΛ ΜΟΥΣΙΚΗΣ ΔΩΜΑΤΙΟΥ ΦΑΡΟΣ - 29.5-6.6.2026
2026-05-29 20:30 - 2026-06-06 22:00
Γιορτάζοντας 25 χρόνια παρουσίας, το Διεθνές Φεστιβάλ Μουσικής Δωματίου Φάρος έχει πλέον καθιερωθεί ως ένας θεσμός διεθνούς εμβέλειας, που ξεπερνά κατά πολύ τα όρια της Κύπρου. Είκοσι πέντε χρόνια μετά, με εκατοντάδες συναυλίες και τη συμμετοχή αρκετών από τους κορυφαίους καλλιτέχνες της εποχής μας, το Φεστιβάλ έχει διαμορφώσει μια αδιαμφισβήτητη καλλιτεχνική ταυτότητα, που χαρακτηρίζεται από συνέπεια οράματος και αταλάντευτη προσήλωση στο υψηλότερο επίπεδο ερμηνείας της μουσικής δωματίου.

Παράλληλα, το Φεστιβάλ παραμένει σταθερά αφοσιωμένο στην αποστολή του για κοινωνική προσφορά, εισάγοντας τον κόσμο της μουσικής δωματίου σε ένα ευρύτερο ακροατήριο, και προσφέροντας εκπαιδευτικές ευκαιρίες που μεταμορφώνουν τις ζωές πολλών μαθητών από ολόκληρη την Κύπρο.

Το Φεστιβάλ πραγματοποιείται κάθε χρόνο στη Μεσαιωνική Έπαυλη των Κουκλιών – ένα αξιοσημείωτο δείγμα φραγκικής αρχιτεκτονικής και Μνημείο Παγκόσμιας Κληρονομιάς της UNESCO, σε μια τοποθεσία άρρηκτα συνδεδεμένη με την ταυτότητά του. Ο ιστορικός αυτός χώρος μεταμορφώνεται σε ένα περιβάλλον όπου η παράδοση έρχεται σε άμεση επαφή με την καλλιτεχνική δημιουργία. Η οικεία φύση της μουσικής δωματίου, καθώς ερμηνεύεται από ορισμένους από τους σπουδαιότερους μουσικούς στον κόσμο και εναρμονισμένη με τη μαγευτική ατμόσφαιρα του τοπίου, καθιστά το Διεθνές Φεστιβάλ Μουσικής Δωματίου Φάρος έναν αληθινό ακρογωνιαίο λίθο της διεθνούς ατζέντας της κλασικής μουσικής, και ανεξάντλητη πηγή έμπνευσης για όλους όσους το παρακολουθούν.

Για την εορταστική 25η επέτειό του, το Διεθνές Φεστιβάλ Μουσικής Δωματίου Φάρος περιλαμβάνει ένα εξαιρετικά εκτενές ρεπερτόριο της μουσικής δωματίου και όχι μόνο. Από τις 29 Μαΐου έως τις 4 Ιουνίου, το Φεστιβάλ θα φιλοξενήσει 20 από τους σημαντικότερους διεθνείς δεξιοτέχνες της εποχής μας για έξι συναυλίες μουσικής δωματίου στη Μεσαιωνική Έπαυλη των Κουκλιών, και θα κορυφωθεί με μια εντυπωσιακή ορχηστική συναυλία στις 6 Ιουνίου στον υπαίθριο χώρο του Ιδρύματος Τεχνών Φάρος, The Olive Grove, παρουσιάζοντας δύο από τους σολίστες του Φεστιβάλ σε ένα μουσικό συναπάντημα της Συμφωνικής Ορχήστρας Κύπρου και της Συμφωνικής Ορχήστρας Νέων Κύπρου!
Για το πρόγραμμα πατήστε εδώ
ΟΙ ΚΑΛΛΙΤΕΧΝΕΣ:
Πιάνο: Finghin Collins, Pietro De Maria, Enrico Pace, Χρήστος Φούντος
Βιολί: Boris Belkin, Anton Sorokow, Yura Lee, Daishin Kashimoto, Elly Suh, Fabiana D’Auria
Βιόλα: Yura Lee, Diemut Poppen, Samuel Barsegian,
Βιολοντσέλο: Claudio Bohórquez, Jing Zhao, Alexander Chaushian
Κοντραμπάσο: Niek de Groot
Κλαρινέτο: Sharon Kam
Φαγκότο: Μαυρουδής Τρούλος
Κόρνο: Ben Goldscheider
Σοπράνο: Anush Hovhannisyan
Συμφωνική Ορχήστρα Κύπρου & Συμφωνική Ορχήστρα Νέων Κύπρου
Μαέστρος: Γιώργος Κουντούρης
Χώροι:
Όνομα: Μεσαιωνική Έπαυλη, Κούκλια
Ταχυδρομική διεύθυνση: εντός του αρχαιολογικού χώρου Κουκλιών
Τηλ: 26 432155
Ιστοσελίδα: https://www.visitcyprus.com/index.php/el/discovercyprus/rural/sites-monuments/item/708-palaipafos-kouklia-archaeological-site
Όνομα: The Olive Grove
Ταχυδρομική διεύθυνση: Δελίκηπος
Τηλ: 22663871
Ιστοσελίδα: https://pharosartsfoundation.org/venue/the-olive-grove/
Μέσα κοινωνικής δικτύωσης: https://www.facebook.com/TheOliveGrovePharos

Μέσα Κοινωνικής Δικτύωσης Εκδήλωσης ή/και Διοργανωτή
(π.χ. Facebook, Instagram κλπ):FB
Facebook: https://www.facebook.com/PharosArtsFoundation
Instagram: https://www.instagram.com/pharosartsfoundation/
YouTube: https://www.youtube.com/user/Pharosartsfoundation

ΟΙΝΟΣ- ΑΡΩΜΑ ΚΥΠΡΟΥ - 31.5.2026
2026-05-31 17:00 - 23:00 | Old Port Square, Lemesos, Limassol, 3037, Cyprus
Η εκδήλωση αυτή γίνεται κάθε χρόνο από το 2013, με αρκετή επιτυχία και έχει καταστεί θεσμός για τα οινικά δρώμενα της χώρας μας. Σ’ αυτήν, συνήθως συμμετέχουν, γύρω στα 30 οινοποιεία, τα οποία έχουν την ευκαιρία να προσφέρουν τα κρασιά τους για δοκιμασία σε ένα μεγάλο αριθμό οινοφίλων, connoisseur, επισκεπτών του νησιού, ιδιοκτητών εστιατορίων και καβών, καθώς και σε άλλους επαγγελματίες που έχουν σχέση με το κρασί και υπόσχονται στους επισκέπτες ιδιαίτερες γευσιγνωσίες.

Η ΛΕΥΚΩΣΙΑ ΣΤΗΡΙΖΕΙ ΤΟ ΚΥΠΡΙΑΚΟ ΚΡΑΣΙ - 6.6.2026
2026-06-06 18:00 - 22:00 | ELEFTHERIA SQUARE NICOSIA, Konstantinou Palaiologou 20e, Nicosia, 1010
Η Λέσχη Λάιονς Λευκωσίας Εντός των Τειχών, σε συνεργασία με τον Δήμο Λευκωσίας, διοργανώνει την εκδήλωση «Η Λευκωσία στηρίζει το Κυπριακό Κρασί», με στόχο τη στήριξη κοινωνικού και πολιτιστικού έργου, καθώς και την προώθηση του κυπριακού αμπελώνα.
Η εκδήλωση τελεί υπό τη στήριξη της Ομάδας Οινοφίλων ΟΙΝΟΑΤΡ, του Υφυπουργείου Τουρισμού, της Εταιρείας Περιφερειακής Ανάπτυξης Λευκωσίας και της Οινογνωσίας.
🎯 Σκοπός εκδήλωσης:
✔️ Στήριξη των μαθητών/ριών του Ακριτικού Σχολείου Αγίου Κασιανού
✔️ Προώθηση και ανάδειξη του Κυπριακού Κρασιού
🍇 Με εισφορά €5, οι επισκέπτες παραλαμβάνουν το δικό τους γυάλινο ποτήρι κρασιού και έχουν την ευκαιρία να δοκιμάσουν κρασιά από 25 οινοποιεία από όλη την Κύπρο, γνωρίζοντας παράλληλα τους ίδιους τους οινοποιούς.
📍 Τοποθεσία: Κάτω διάζωμα Πλατείας Ελευθερίας
🗓️ Ημερομηνία: 6 Ιουνίου 2026
🕕 Ώρες: 18:00 – 22:00
🍷 Μια γιορτή αφιερωμένη στο κυπριακό κρασί, την παράδοση και την κοινωνική προσφορά!
🙏 Σας περιμένουμε όλους για να στηρίξουμε μαζί έναν όμορφο σκοπό

ΕΚΔΗΛΩΣΕΙΣ ΓΝΩΡΙΜΙΑΣ ΜΕ ΤΟΝ ΚΥΠΡΙΑΚΟ ΟΙΝΟ - 10.6.2026
2026-06-10 18:00 - 21:00 | Palia Ilektriki Cultural Centre, 8 Vladimirou Herakleous Street, Paphos, 8010, Cyprus
Οι εκδηλώσεις διοργανώνονται στα πλαίσια του 16ου Κυπριακού Διαγωνισμού Οίνου – γνωριμία με τους βραβευμένους – διαγωνιζόμενους κυπριακούς οίνους
Οι εκδηλώσεις είναι ανοικτές στο κοινό (είσοδος ελεύθερη) ώστε να δοθεί η ευκαιρία στον καταναλωτή να γνωρίσει από κοντά το κυπριακό κρασί.

Running Under The Moon® – Nicosia Edition - 12.6.2026
2026-06-12 19:30 - 23:30 | University of Cyprus, University Campus, Nicosia, Aglatntzia, Cyprus
Το Running Under The Moon® – Nicosia Edition είναι μία από τις πιο δημοφιλείς βραδινές δρομικές διοργανώσεις στην Κύπρο και η μεγαλύτερη running party του καλοκαιριού στη Λευκωσία. Η εκδήλωση συνδυάζει αθλητισμό, μουσική, ψυχαγωγία και μοναδική ατμόσφαιρα κάτω από το φως του φεγγαριού, προσελκύοντας δρομείς, εταιρικές ομάδες και λάτρεις της άσκησης από όλη την Κύπρο.
Η διοργάνωση περιλαμβάνει αγώνες δρόμου 5χλμ και 10χλμ, με σημείο εκκίνησης και τερματισμού τον χώρο του Πανεπιστημίου Κύπρου. Η διαδρομή είναι κατάλληλη τόσο για πιο έμπειρους δρομείς όσο και για συμμετέχοντες που θέλουν να ζήσουν μια ξεχωριστή βραδινή εμπειρία άθλησης και διασκέδασης.
Η εκδήλωση ξεχωρίζει για τη ζωντανή μουσική, το δυναμικό κλίμα, την επαγγελματική οργάνωση και το εντυπωσιακό after-run party. Παράλληλα, συμβάλλει στην προώθηση του αθλητικού τουρισμού και της εικόνας της Λευκωσίας ως προορισμού για αθλητικές και ψυχαγωγικές διοργανώσεις.

Yury Revich – Vivaldi and Other Classics - 26.7.2026
2026-06-26 20:00 - 22:00 | Curium Ancient Theatre
Ο Yury Revich, γεννημένος στη Μόσχα το 1991 και εγκατεστημένος στην Αυστρία, ξεκίνησε τις σπουδές του στο βιολί σε ηλικία μόλις πέντε ετών. Έχει εκπαιδευτεί δίπλα σε κορυφαίους δασκάλους της κλασικής μουσικής, μεταξύ των οποίων ο Pavel Vernikov στο Vienna Conservatory.
Κατά τη διάρκεια της διεθνούς του πορείας, έχει τιμηθεί με σημαντικά βραβεία, όπως το ECHO Klassik Award και το International Classical Music Award. Έχει εμφανιστεί σε μερικές από τις σημαντικότερες σκηνές του κόσμου, όπως το Carnegie Hall στη Νέα Υόρκη, η Berlin Philharmonie και το Teatro alla Scala στο Μιλάνο.
Παράλληλα με την καλλιτεχνική του δραστηριότητα, ο Yury Revich συμμετέχει ενεργά σε ανθρωπιστικές δράσεις και είναι Επίτιμος Εκπρόσωπος της UNICEF Austria, υποστηρίζοντας πρωτοβουλίες μέσω της μουσικής.
Μετά τις προηγούμενες επιτυχημένες εμφανίσεις του στην Κύπρο, ο Yury Revich επιστρέφει για να χαρίσει στο κοινό μια αξέχαστη μουσική εμπειρία γεμάτη δεξιοτεχνία, συναίσθημα και διαχρονική ομορφιά.
Μια ξεχωριστή βραδιά όπου η παράδοση της κλασικής μουσικής συναντά τη μοναδική ερμηνεία ενός από τους πιο αναγνωρισμένους βιολονίστες της σύγχρονης εποχής.

O ΚΥΠΡΙΑΝΟΣ ΚΑΤΣΑΡΗΣ ΣΥΝΑΝΤΑ ΤΗ ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ - 30.6.2026
2026-06-30 20:30 - 22:00 | Nicosia Municipal Theatre, Mouseiou 4, Lefkosia, 1097, Cyprus
Λευκωσία: Τρίτη 30 Ιουνίου 2026 – Δημοτικό Θέατρο Λευκωσίας, 20:30
Στο επίκεντρο της λαμπρής, εορταστικής αυτής συναυλίας, με την οποία κλείνει το πολιτιστικό πρόγραμμα της Κυπριακής Προεδρίας του Συμβουλίου της Ευρωπαϊκής Ένωσης 2026 βρίσκεται ο θρυλικός βιρτουόζος πιανίστας Κυπριανός Κατσαρής, ένας καλλιτέχνης με ξεχωριστή θέση στη διεθνή μουσική ζωή, και δίπλα του η Συμφωνική Ορχήστρα Κύπρου, υπό τη διεύθυνση του νέου Καλλιτεχνικού Διευθυντή της, διεθνώς αναγνωρισμένου αρχιμουσικού, Μύρωνα Μιχαηλίδη.
Ιδανικό έργο για να «προλογίσει» τη συναυλία, είναι η Αυγή στον Παρθενώνα του Σόλωνα Μιχαηλίδη, μίας σημαντικής μορφής της ελληνικής και κυπριακής μουσικής δημιουργίας. Στο έργο αυτό η ιδέα του φωτός, της γαλήνης και της σταδιακής αποκάλυψης ενός τοπίου μετατρέπεται σε μουσική ατμόσφαιρα.
Η πιανιστική τέχνη του Κυπριανού Κατσαρή αναγνωρίστηκε διεθνώς όχι μόνο για τη δεξιοτεχνική της λάμψη, αλλά και για την έντονα προσωπική της ταυτότητα. Αποτελεί μία από τις λίγες μουσικές μορφές κυπριακής καταγωγής που απέκτησαν τέτοια διεθνή ακτινοβολία και διατήρησαν τόσο σταθερά το κύρος τους στη διεθνή συναυλιακή ζωή. Παγκοσμίως φημισμένος για την αυθεντία του στην ερμηνεία του Franz Liszt, ο Κυπριανός Κατσαρής θα μαγέψει το κοινό με την απαράμιλλη λαμπρότητα, ποιητικότητα και εκρηκτική του δεξιοτεχνία σε δύο εκθαμβωτικά έργα του Ούγγρου συνθέτη: τη Φαντασία πάνω σε μοτίβα από τη σκηνική μουσική Τα ερείπια των Αθηνών του Ludwig van Beethoven και την Ουγγρική Φαντασία για πιάνο και ορχήστρα.
Στη Φαντασία πάνω σε μοτίβα από τα “Ερείπια των Αθηνών” του Beethoven, ο Franz Liszt μετασχηματίζει θεματικό υλικό από τη γνωστή σκηνική μουσική σε ένα λαμπρό έργο για πιάνο και ορχήστρα, όπου κυριαρχούν η φαντασία, η δεξιοτεχνία και η δημιουργική επεξεργασία.
Παράλληλα, η Ουγγρική Φαντασία για πιάνο και ορχήστρα αποκαλύπτει τη στενή σχέση του Liszt με τη ραψωδική γραφή, την πιανιστική λάμψη και το ουγγρικό ιδίωμα του 19ου αιώνα. Συνδεδεμένο με τον κόσμο των «Ουγγρικών Ραψωδιών», το έργο μεταφέρει το χαρακτηριστικό μείγμα ελευθερίας μορφής, έντονου ρυθμού, θεατρικών αντιθέσεων και εξωστρεφούς ενέργειας.
Το δεύτερο μέρος του προγράμματος παρουσιάζει μία πανδαισία από διάσημους χορούς του συμφωνικού ρεπερτορίου, οι οποίοι συνθέτουν ένα λαμπρό σύνολο από στυλ και μουσικές παραδόσεις της Ευρώπης, συνθετών όπως οι Johann Strauss II, Georges Bizet, Johannes Brahms και Antonín Dvořák.
Οι πασίγνωστοι Ουγγρικοί Χοροί του Brahms συνδυάζουν συναισθηματική αμεσότητα, ισχυρό ρυθμικό στίγμα και εξαιρετικό συνθετικό έλεγχο, ενώ οι Σλαβικοί Χοροί του Dvořák αποτελούν πρωτότυπες συνθέσεις εμπνευσμένες από σλαβικούς χορευτικούς τύπους. Χοροί όπως η Navarraise από τη σουίτα μπαλέτου Le Cid του Jules Massenet και η Aragonaise από την όπερα Κάρμεν του Georges Bizet μεταφέρουν τη λαμπρότητα της γαλλικής μουσικής παράδοσης. Οι βιεννέζικες δημιουργίες του Johann Strauss II αποπνέουν κομψότητα και εορταστική διάθεση, ενώ ο Κλέφτικος Χορός του Σκαλκώτα αναδεικνύει το ελληνικό στοιχείο μέσα από προσωπική ορχηστρική γραφή.
Το πρόγραμμα ολοκληρώνεται με το Εμβατήριο των Ηνωμένων Εθνών του Robert Stolz, το οποίο προσθέτει μια διαφορετική, τελετουργική διάσταση στην εορταστική αυτή βραδιά.
ΠΡΟΓΡΑΜΜΑ
Σόλων ΜΙΧΑΗΛΙΔΗΣ: Αυγή στον Παρθενώνα
Franz LISZT: Φαντασία πάνω σε μοτίβα από την σκηνική μουσική Τα ερείπια των Αθηνών του Beethoven, S. 1
Franz LISZT: Ουγγρική Φαντασία για πιάνο και ορχήστρα
Marc Antoine CHARPENTIER: Πρελούδιο από το Te Deum
Jules MASSENET: Navarraise από τη σουίτα μπαλέτου Le Cid
Georges BIZET: Aragonaise από την όπερα Carmen
Johannes BRAHMS: Ουγγρικός Χορός αρ. 5
Antonín DVOŘÁK: Σλάβικος Χορός αρ. 8, έργο 46
Johannes BRAHMS: Ουγγρικός Χορός αρ. 4
Antonín DVOŘÁK: Σλάβικος Χορός αρ. 15, έργο 72
Johann STRAUSS: Πόλκα Βροντή και αστραπή, έργο 324
Johann STRAUSS: Φωνές της Άνοιξης, έργο 410
Νίκος ΣΚΑΛΚΩΤΑΣ: Κλέφτικος Χορός από τους 36 Ελληνικούς Χορούς
Robert STOLZ: Εμβατήριο των Ηνωμένων Εθνών
Κυπριανός Κατσαρής, πιάνο
Μύρων Μιχαηλίδης, μουσική διεύθυνση
Τιμές εισιτηρίων: Ζώνη Α: €30 / €25
Ζώνη Β: €25 / €20
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρεάν είσοδος σε άτομα με αναπηρίες.
Προπώληση εισιτηρίων:
Aπό την ιστοσελίδα cyso.interticket.com και 1,5 ώρα πριν την έναρξη.

ΕΚΔΗΛΩΣΕΙΣ ΓΝΩΡΙΜΙΑΣ ΜΕ ΤΟΝ ΚΥΠΡΙΑΚΟ ΟΙΝΟ - 1.7.2026
2026-07-01 18:00 - 21:00 | PANOS SOLOMONIDES CULTURAL CENTER, 8 Panou Solomonidi, Lemesos, 3032

Φεστιβάλ Μουσικής Θεατράκι Δάσους 2026 - 4.7.2026
2026-07-04 20:00 - 21:10 | Theatraki Dasous, Kato Amiantos, Cyprus
Το Φεστιβάλ Μουσικής επιστρέφει δυναμικά στις 4 Ιουλίου και ολοκληρώνεται στις 30 Αυγούστου στο Θεατράκι Δάσους στον Κάτω Αμίαντο, προσφέροντας στο κοινό μια μοναδική μουσική εμπειρία με τη συμμετοχή καταξιωμένων και ανερχόμενων καλλιτεχνών από την Κύπρο και το εξωτερικό.
Για 12 βράδια, οι επισκέπτες θα έχουν την ευκαιρία να απολαύσουν ζωντανές συναυλίες, καλλιτεχνικές δράσεις και μια γιορτή μουσικής που φιλοδοξεί να φέρει κοντά ανθρώπους κάθε ηλικίας.
Για ολόκληρο το πρόγραμμα από τις 4.7.2026-30.8.2026 πατήστε εδώ.

Φεστιβάλ Λάρνακας 2026 - 5-30.7.2026
2026-07-05 20:30 - 2026-07-30 23:00 | Pattichio Municipal Amphitheatre / Archaeological Site of Kition
41 Χρόνια Φεστιβάλ Λάρνακας
Στον Ρυθμό της Σκάλας
Υπάρχει ένας ρυθμός στη Λάρνακα.
Ένας ρυθμός που κρύβεται στα σοκάκια της πόλης, στις συναντήσεις των ανθρώπων της, στις μελωδίες που γεμίζουν τα καλοκαιρινά βράδια, στις εικόνες και στις ιστορίες που συνθέτουν την ταυτότητά της.
Ένας ρυθμός που δεν χρειάζεται οδηγίες για να τον ακολουθήσεις. Αρκεί να τον νιώσεις.
Αυτόν τον ρυθμό ακολουθεί εδώ και 41 χρόνια το Φεστιβάλ Λάρνακας.
Ένας από τους σημαντικότερους πολιτιστικούς θεσμούς της Κύπρου επιστρέφει και φέτος, προσκαλώντας το κοινό να ζήσει ακόμα ένα καλοκαίρι γεμάτο μουσική, θέατρο, χορό και μοναδικές καλλιτεχνικές εμπειρίες.
Για περισσότερες από τέσσερις δεκαετίες, το Φεστιβάλ Λάρνακας αποτελεί αναπόσπαστο μέρος της πολιτιστικής ζωής της πόλης. Χιλιάδες θεατές έχουν μοιραστεί αξέχαστες στιγμές κάτω από τον καλοκαιρινό ουρανό της Λάρνακας, χειροκροτώντας σπουδαίους δημιουργούς και καλλιτέχνες από την Κύπρο και το εξωτερικό.
Από μια μικρή εβδομαδιαία διοργάνωση, το Φεστιβάλ εξελίχθηκε σε έναν καταξιωμένο θεσμό που δίνει παλμό στο πολιτιστικό καλοκαίρι του τόπου και αναδεικνύει τη Λάρνακα ως σημείο συνάντησης της τέχνης, της δημιουργίας και της εξωστρέφειας.
Οι εκδηλώσεις θα φιλοξενηθούν στο Παττίχειο Δημοτικό Αμφιθέατρο και στον αρχαιολογικό χώρο του Αρχαίου Κιτίου, δύο εμβληματικούς χώρους που συνδέουν τη σύγχρονη καλλιτεχνική έκφραση με τη μακραίωνη ιστορία της πόλης.
Το πρόγραμμα του 41ου Φεστιβάλ Λάρνακας περιλαμβάνει επτά ξεχωριστές εκδηλώσεις με συναυλίες, θεατρικές και χορευτικές παραστάσεις, επιβεβαιώνοντας τη διαχρονική δέσμευση του Δήμου Λάρνακας για ποιοτικές πολιτιστικές παραγωγές υψηλού επιπέδου.
Για 41 χρόνια, το Φεστιβάλ Λάρνακας ακολουθεί τον ρυθμό της πόλης, ανεβαίνοντας σταθερά ακόμα ένα σκαλοπάτι δημιουργίας, ποιότητας και πολιτιστικής προσφοράς.
Ο Δήμος Λάρνακας καλεί κατοίκους και επισκέπτες να ακολουθήσουν και φέτος αυτόν τον ρυθμό και να γίνουν μέρος μιας διοργάνωσης που ενώνει ανθρώπους, τέχνες και εμπειρίες.
Το φετινό πρόγραμμα κινείται στον Ρυθμό της Σκάλας, ταξιδεύοντας το κοινό από τη μουσική και την ποίηση μέχρι το θέατρο, τον χορό και τη νεανική δημιουργία.
Για το πρόγραμμα πατήστε εδώ

MEVZA BEACH VOLLEYBALL K18/K20 CHAMPIONSHIP ΛΕΜΕΣΟΣ - ΚΥΠΡΟΣ - 23-26.7.2026
2026-07-23 09:00 - 2026-07-26 21:00 | National Olympic Beach Volleyball Centre, 25 Amathuntos, Agios Tychonas, Limassol, 4532, Cyprus
Το MEVZA Beach Volleyball U18 & U20 Championship Limassol 2026 αποτελεί μέρος της ευρωπαϊκής διοργάνωσης εθνικών ομάδων Beach Volleyball, η οποία διεξάγεται υπό την αιγίδα της European Volleyball Confederation (CEV) και της Middle European Volleyball Zonal Association (MEVZA).
Η διοργάνωση θα πραγματοποιηθεί στη Λεμεσό, στις Ομοσπονδιακές Εγκαταστάσεις Beach Volleyball, από τις 23 έως τις 26 Ιουλίου 2026, με διάρκεια τεσσάρων ημερών.
Στους αγώνες θα συμμετάσχουν οι εθνικές ομάδες των Κύπρου, Ισραήλ, Σλοβακίας, Αυστρίας, Κροατίας, Ουγγαρίας και Τσεχίας, με αθλητές και αθλήτριες στις ηλικιακές κατηγορίες Κ18 (U18) και Κ20 (U20).
Συνολικά θα συμμετάσχουν 12 ομάδες σε κάθε κατηγορία ανδρών και γυναικών, ανεβάζοντας τον συνολικό αριθμό των ομάδων στις 48 και των αθλητών/αθλητριών στους 96.
Οι αγώνες θα διεξαχθούν αρχικά με σύστημα ομίλων και στη συνέχεια με νοκ-άουτ αναμετρήσεις, οι οποίες θα οδηγήσουν στους μεγάλους τελικούς κάθε κατηγορίας.

Φεστιβάλ Ζυμαριού - 25-26.7.2026
2026-07-25 - 2026-07-26 | Courtyard Church of Archangelos Michael, Chandria, Limassol, 4875, Cyprus
Η Εκδήλωση θα ασχοληθεί με το Ζυμάρι, και οτιδήποτε έχει να κάμει με αυτό. Θα γίνονται εδέσματα από ζυμάρι, κουλλούρια, ψωμιά και πολλά άλλα. Οι επισκέπτες θα μπορούν να δοκιμάσουν όλα τα παράγωγα τα οποία θα ετοιμάζονται. 1η Ομάδα θα παρασκευάζει Ζυμάρι, 2η Ομάδα θα παρασκευάζει Λοκμάδες 3η ομάδα θα παρασκευάζει Παραδοσιακές Πίττες, 4η Ομάδα θα παρασκευάζει Δάκτυλα Κυριών. Ολες τις ομάδες θα είναι με τέτοιο τρόπο διαμορφωμένες ούτως ώστε το κοινό να συμμετέχει, όποιος θέλει στη παρασκευή και να εκπεδεύεται σε όλα τα εδέσματα. Ολες οι διαδικασίες θα γίνονται επί τόπου από την αρχή δηλαδή από το ζήμωμα. Ο απότερος σκοπός του Φεστιβάλ είναι το κοινό να παρακολουθήσει, να συμμετέχει γενικά να μπορέσει να αποτυπώσει όλα όσα πρέπει να γνωρίζει στη παρασκευή των παραδοσιακών προιόντων τα οποία γίνονται με Ζυμάρι.
25/07/26 3.00μ.μ – 11.00μ.μ.
26/07/26 11.00π.μ – 06.00μ.μ

25ο ΔΙΕΘΝΕΣ ΦΕΣΤΙΒΑΛ ANIMATION ΚΥΠΡΟΥ - 6-9.8.2026
2026-08-06 11:00 - 2026-08-09 00:00 | Koilani, Koilani, 4776, Cyprus
H επετειακή 25η έκδοση του Διεθνούς Φεστιβάλ Αnimation Κύπρου Όψεις του Κόσμου φέτος θα φιλοξενηθεί στο όμορφο Κοιλάνι της επαρχίας Λεμεσού, από τις 7 μέχρι τις 9 Αυγούστου.
Η διοργάνωση αποτελεί έναν από τους μακροβιότερους θεσμούς για την τέχνη του Animation στην Νότια Ευρώπη και φιλοξενεί κάθε χρόνο από το 2002 στην Κυπριακή ύπαιθρο, σε πρώτη Παγκύπρια προβολή, διακεκριμένες ταινίες, πολλές από τις οποίες έχουν προβληθεί και βραβευθεί στα σημαντικότερα φεστιβάλ του κόσμου. Δυναμική είναι και η παρουσία Κυπρίων καλλιτεχνών με εκθέσεις, εργαστήρια, μουσικές συναυλίες και δράσεις για όλες τις ηλικίες.

Επίσημη επιλογή

ΠΕΡΣΕIΔΕΣ 2026 – ΤΟ ΦΑΙΝΟΜΕΝΟ ΤΟΥ ΚΑΛΟΚΑΙΡΙΟΥ - 12.8.2026
2026-08-12 20:00 - 2026-08-13 00:00 | Troodos Observatory, Agridia, 4872, Cyprus
Την Τετάρτη 12 Αυγούστου 2026, το Αστεροσκοπείο Τροόδους σας προσκαλεί σε μια βραδιά παρατήρησης των Περσείδων, μιας από τις πιο εντυπωσιακές βροχές διαττόντων αστέρων.

Στον υπαίθριο χώρο του Αστεροσκοπείου θα πραγματοποιούνται δωρεάν ουρανογραφία, δωρεάν παρατήρηση με φορητά τηλεσκόπια, καθώς και δωρεάν προβολές του ντοκιμαντέρ «Troodos: Rising to the Stars».

Παράλληλα, θα πραγματοποιηθούν προαιρετικές δραστηριότητες ουρανογραφίας και παρατήρησης με το τηλεσκόπιο PlaneWave 0.5 m, στις ακόλουθες ώρες:

21:00–22:00
22:00–23:00
23:00–00:00

*Για τη συμμετοχή στις προαιρετικές δραστηριότητες απαιτείται κράτηση, λόγω του περιορισμένου αριθμού θέσεων. Οι κρατήσεις θα ανοίξουν σύντομα μέσω της ιστοσελίδας: www.troodosobservatory.com

Η εκδήλωση είναι κατάλληλη για όλες τις ηλικίες. Συνιστάται ζεστή ενδυμασία, καθώς η θερμοκρασία στο βουνό μειώνεται κατά τις βραδινές ώρες.

ΠΟΛΙΤΙΣΤΙΚΟ ΦΕΣΤΙΒΑΛ ΣΤΗΝ ΒΡΥΣΗ ΤΗΣ ΛΥΣΟΥ - 16.8.2026
2026-08-16 20:30 | Village Fountain, Village Center, Lysos, Paphos, 8800, Cyprus
Το Πολιτιστικό Φεστιβάλ Λυσού αποτελεί έναν από τους σημαντικότερους θεσμούς της κοινότητας και είναι άρρηκτα συνδεδεμένο με την ιστορία, την παράδοση και την ταυτότητα της Λυσού. Ξεκινώντας από το 1984, το Φεστιβάλ διοργανώνεται σχεδόν κάθε χρόνο και έχει καθιερωθεί ως μια ξεχωριστή πολιτιστική εκδήλωση που ενώνει γενιές, οικογένειες, φίλους και αποδήμους της Λυσού από κάθε γωνιά του κόσμου.
Κάθε χρόνο, το Φεστιβάλ λειτουργεί ως ένας μεγάλος τόπος συνάντησης για τους κατοίκους, τους φίλους και ιδιαίτερα τους απόδημους της Λυσού, οι οποίοι επιστρέφουν στο χωριό από διάφορες χώρες για να ξανασμίξουν με συγγενείς, φίλους και συγχωριανούς. Είναι μια βραδιά γεμάτη συγκίνηση, αναμνήσεις και αγάπη για τον τόπο, όπου οι παλαιότεροι θυμούνται και οι νεότεροι γνωρίζουν την παράδοση και τις ρίζες τους.
Το φετινό Πολιτιστικό Φεστιβάλ στη βρύση της Λυσού θα πραγματοποιηθεί την Κυριακή 16 Αυγούστου 2026, στις 8:30 μ.μ., σε έναν χώρο με ιδιαίτερο συμβολισμό για την κοινότητα. Η βρύση της Λυσού, σημείο αναφοράς και συνάντησης για το χωριό, θα φιλοξενήσει μια όμορφη καλοκαιρινή βραδιά αφιερωμένη στον πολιτισμό, τη μουσική, τον χορό και την παράδοση.
Το πρόγραμμα της βραδιάς θα περιλαμβάνει ζωντανή μουσική και χορό από το μουσικό σχήμα “SCORPIOS”, με τη συμμετοχή του Γιώργου Χατζή και της Μαρίνας Αγγέλου. Το κοινό θα έχει την ευκαιρία να απολαύσει μια γιορτινή μουσική βραδιά, με τραγούδια και ρυθμούς που θα δημιουργήσουν ζεστή και ευχάριστη ατμόσφαιρα για όλους.
Παράλληλα, το Φεστιβάλ θα τιμήσει την κυπριακή παράδοση μέσα από παραδοσιακούς χορούς από τον Πολιτιστικό Όμιλο Ιεροί Κήποι, προσφέροντας στους παρευρισκόμενους μια αυθεντική πολιτιστική εμπειρία. Η παρουσία των παραδοσιακών χορών δίνει ιδιαίτερο χαρακτήρα στην εκδήλωση, αναδεικνύοντας τα ήθη, τα έθιμα και την πολιτιστική κληρονομιά του τόπου μας.
Στον χώρο του Φεστιβάλ θα λειτουργούν επίσης περίπτερα με φαγητό, ρέσι, ποτό και γλυκά, προσφέροντας στους επισκέπτες τη δυνατότητα να απολαύσουν παραδοσιακές γεύσεις και να ζήσουν την αυθεντική φιλοξενία της κοινότητας. Το ρέσι, ως ένα από τα πιο χαρακτηριστικά παραδοσιακά εδέσματα, έχει ξεχωριστή θέση στη διοργάνωση και συνδέεται άμεσα με τη λαϊκή μας παράδοση.
Ιδιαίτερο ενδιαφέρον παρουσιάζει και η πρωινή δραστηριότητα της ίδιας ημέρας, καθώς στις 10:30 π.μ., στις 16 Αυγούστου, θα πραγματοποιηθεί άλεσμα ρεσιού στον παραδοσιακό μύλο της Λυσού. Η δράση αυτή αναβιώνει μια παλαιότερη πρακτική της κοινότητας και δίνει την ευκαιρία στους επισκέπτες, ιδιαίτερα στους νεότερους, να γνωρίσουν από κοντά ένα σημαντικό κομμάτι της πολιτιστικής μας κληρονομιάς.
Το Πολιτιστικό Φεστιβάλ Λυσού δεν είναι απλώς μια εκδήλωση διασκέδασης. Είναι ένας θεσμός που κρατά ζωντανή τη μνήμη, την παράδοση και την ενότητα της κοινότητας. Είναι η στιγμή όπου η Λυσός ανοίγει την αγκαλιά της στους κατοίκους, στους αποδήμους και στους φίλους της, προσφέροντας μια βραδιά γεμάτη μουσική, χορό, γεύσεις, συναισθήματα και όμορφες αναμνήσεις.
Από το 1984 μέχρι σήμερα, το Φεστιβάλ συνεχίζει να αποτελεί σημείο αναφοράς για τη Λυσό και τους ανθρώπους της. Είναι μια γιορτή για όλους όσοι αγαπούν το χωριό, τιμούν τις ρίζες τους και θέλουν να κρατήσουν ζωντανό τον δεσμό με την παράδοση και την κοινότητα.
Σας περιμένουμε όλους την Κυριακή 16 Αυγούστου 2026, στη βρύση της Λυσού, για μια βραδιά για όλους — μια βραδιά γεμάτη Λυσό, παράδοση, μουσική και αγάπη.
Για το πρόγραμμα πατήστε εδώ.

Running Under The Moon® – Ayia Napa Marina Edition - 29.8.2026
2026-08-29 18:00 - 23:30 | Agia Napa Marina, 52 Ayia Thekla Avenue, Agia Napa, 5330, Cyprus
Το Running Under The Moon® – Ayia Napa Marina Edition αποτελεί μία μοναδική βραδινή δρομική εμπειρία που συνδυάζει τον αθλητισμό με τη μαγευτική παραθαλάσσια ατμόσφαιρα της Αγίας Νάπας. Η διοργάνωση πραγματοποιείται στη Μαρίνα Αγίας Νάπας, ένα από τα πιο σύγχρονα και εντυπωσιακά παραλιακά σημεία της Κύπρου.

Η εκδήλωση περιλαμβάνει αγώνες δρόμου 5χλμ και 10χλμ, καθώς και αγώνα Aquathlon (τρέξιμο – κολύμβηση – τρέξιμο), προσφέροντας μια ξεχωριστή εμπειρία για αθλητές όλων των επιπέδων. Η διαδρομή κινείται κατά μήκος της παραλιακής ζώνης, προσφέροντας μοναδικές εικόνες με φόντο τη θάλασσα και τη νυχτερινή ενέργεια της περιοχής.

Το Running Under The Moon® φημίζεται για τη δυναμική του ατμόσφαιρα, τη μουσική κατά μήκος της διαδρομής και το εντυπωσιακό after party, καθιστώντας το ένα από τα πιο ξεχωριστά αθλητικά γεγονότα του καλοκαιριού στην Κύπρο. Παράλληλα, συμβάλλει ουσιαστικά στην ενίσχυση του αθλητικού τουρισμού και της προβολής της Αγίας Νάπας ως προορισμού εμπειριών.

World Apnea Championships 2026 - 27.9-10.10.2026
2026-09-27 09:00 - 2026-10-10 14:00 | Free2dive, AIDA, 28 October Ave, Limassol, Cyprus
Το Παγκόσμιο Πρωτάθλημα Άπνοιας 2026, το 37ο Παγκόσμιο Πρωτάθλημα της AIDA, θα πραγματοποιηθεί στη Λεμεσό, Κύπρος, από τις 27 Σεπτεμβρίου έως τις 10 Οκτωβρίου 2026.
Επιστρέφοντας στην Κύπρο για πέμπτη φορά, αυτή η διεθνούς κύρους διοργάνωση αναδεικνύει τη Λεμεσό ως έναν από τους κορυφαίους προορισμούς ελεύθερης κατάδυσης
παγκοσμίως. Με τα κρυστάλλινα νερά, την εξαιρετική ορατότητα και τις ζεστές, ήρεμες θαλάσσιες συνθήκες, η περιοχή προσφέρει το ιδανικό φυσικό περιβάλλον για βαθιές καταδύσεις και αγώνες υψηλού επιπέδου.
Το Πρωτάθλημα αναμένεται να προσελκύσει τους κορυφαίους αθλητές άπνοιας στον κόσμο, συμπεριλαμβανομένων σημαντικών ονομάτων όπως ο Alexey Molchanov, ο Petar Klovar και η Zsofia Torocsek, καθώς και διεθνείς αποστολές, κριτές και φίλους του
αθλήματος από όλο τον κόσμο. Οι επισκέπτες θα έχουν την ευκαιρία να απολαύσουν αθλητισμό υψηλού επιπέδου, σε συνδυασμό με τη μοναδική φυσική ομορφιά της κυπριακής ακτογραμμής.
Η σημαντική αυτή διοργάνωση ενισχύει περαιτέρω τη θέση της Κύπρου ως κέντρου διεθνών θαλάσσιων αθλημάτων και προσφέρει μια μοναδική ευκαιρία σε κατοίκους και επισκέπτες να παρακολουθήσουν εντυπωσιακές επιδόσεις και πιθανές καταρρίψεις ρεκόρ σε ένα εξαιρετικό περιβάλλον.

TEU14 (Ευρωπαϊκό Τουρνουά Τένις Κ14) - 5-11.10.2026
2026-10-05 - 2026-10-11 | Famagusta Tennis Club, 3 Mesaorias Str, Limassol, 3071
Αγώνες αντισφαίρισης για αθλητές κάτω των 14 ετών που αναμένεται να συγκεντρώσει περίπου 100 αθλητές, προπονητές & γονείς. Ευρωπαϊκό πρωτάθλημα μεγάλης εμβέλειας & προβολής για την Κύπρο.

Aida Garifullina | Cyprus Symphony Orchestra - 9-10.10.2026
2026-10-09 20:00 - 2026-10-10 22:30 | Curium Ancient Theatre
Η παγκοσμίου φήμης σοπράνο Aida Garifullina έρχεται στην Κύπρο για δύο μοναδικές βραδιές κλασικής μουσικής, σε συνεργασία με τη Συμφωνική Ορχήστρα Κύπρου.
Η Aida Garifullina θεωρείται μία από τις σημαντικότερες φωνές της σύγχρονης όπερας. Είναι καλλιτέχνιδα της Vienna State Opera και έχει εμφανιστεί στις σημαντικότερες σκηνές του κόσμου, όπως η Metropolitan Opera της Νέας Υόρκης, η La Scala στο Μιλάνο, η Royal Opera House στο Λονδίνο, η Paris Opera, η Arena di Verona και το Φεστιβάλ του Salzburg.
Η διεθνής της καριέρα απογειώθηκε μετά τη νίκη της στον διαγωνισμό Operalia του Plácido Domingo, ενώ έχει συνεργαστεί με κορυφαίους καλλιτέχνες και μουσικούς παγκοσμίως.
Το 2018, η Aida Garifullina συμμετείχε στην τελετή έναρξης του Παγκοσμίου Κυπέλλου FIFA στη Μόσχα μαζί με τον Robbie Williams, σε μια εμφάνιση που παρακολούθησαν εκατομμύρια θεατές σε όλο τον κόσμο.
Η συναυλία θα πραγματοποιηθεί στο εμβληματικό Αρχαίο Θέατρο Κουρίου, κάτω από τον κυπριακό ουρανό, παρουσιάζοντας ένα πρόγραμμα με αριστουργήματα της παγκόσμιας όπερας και κλασικής μουσικής.
Μια σπάνια πολιτιστική εμπειρία με μία από τις πιο αναγνωρισμένες σοπράνο της εποχής μας, συνοδευόμενη από τη Συμφωνική Ορχήστρα Κύπρου.

Παγκόσμια Ομοσπονδία Αντισφαίρισης Τουρνουά Masters 400 - 2-8.11.2026
2026-11-02 - 2026-11-08 | Famagusta Tennis Club, 3 Mesaorias Str, Limassol, 3071
Παγκόσμιο τουρνουά αντισφαίρισης για ενήλικες αθλητές που αναμένεται να συγκεντρώσει περίπου 100-120 αθλητές. Πρωτάθλημα μεγάλης εμβέλειας και προβολής για την Κύπρο.

OCEANMAN Cyprus – Ayia Napa -6-8.11.2026
2026-11-06 07:30 - 2026-11-08 14:30 | Agia Napa Marina, 52 Ayia Thekla Avenue, Agia Napa, 5330, Cyprus
Το OCEANMAN Cyprus – Ayia Napa αποτελεί μέρος της διεθνούς σειράς αγώνων ανοικτής θάλασσας OCEANMAN και συγκαταλέγεται στα κορυφαία αθλητικά γεγονότα κολύμβησης στην περιοχή της Μεσογείου. Η διοργάνωση πραγματοποιείται στην Αγία Νάπα, έναν από τους πιο δημοφιλείς τουριστικούς προορισμούς της Κύπρου, γνωστό για τα κρυστάλλινα και ζεστά νερά του.
Το γεγονός προσελκύει εκατοντάδες αθλητές από την Κύπρο και το εξωτερικό, καθώς και συνοδούς και επισκέπτες, ενισχύοντας σημαντικά τον αθλητικό τουρισμό της περιοχής. Οι συμμετέχοντες έχουν την ευκαιρία να αγωνιστούν σε διάφορες αποστάσεις, συμπεριλαμβανομένων των:
OCEANMAN (10km), HALF OCEANMAN (5km), SPRINT (2km), OCEANTEAMS (σκυταλοδρομία), OCEANKIDS (παιδικός αγώνας) και OCEANFINS.
Η διοργάνωση συνδυάζει υψηλού επιπέδου αθλητισμό με την εμπειρία του κυπριακού καλοκαιριού, προσφέροντας μοναδικές εικόνες, άρτια οργάνωση και αυθεντική φιλοξενία. Το επίκεντρο της εκδήλωσης είναι η Μαρίνα Αγίας Νάπας, προσφέροντας εντυπωσιακό σκηνικό για αθλητές και θεατές.

Κύπελο Πρωταθλητών – The R.O.C. (Optimist & ILCA4) - 8-15.11.2026 & 22-29.11.2026
2026-11-08 - 2026-11-15 | FAMAGUSTA NAUTICAL CLUB, Promachon Eleftherias 1, Limassol, 4103, Cyprus
Κατόπιν αρκετών ετών μελέτης των ιστιοπλοϊκών διοργανώσεων στην κατηγορία Optimist σε όλο τον κόσμο, τις αλλαγές στην ιστιοπλοΐα και τη γρήγορη μετάβαση σε έναν τεχνολογικό αγώνα που κατά κάποιον τρόπο τοποθέτησε τους ιστιοπλόους και τους προπονητές σε δευτερεύουσα μοίρα, ο Ναυτικός Όμιλος Αμμοχώστου και οι διοργανωτές του Regatta of Champions – The R.O.C., συνεργάστηκαν και υλοποίησαν για τέσσερις συνεχόμενες χρονιές το πρωτοπόρο για το άθλημα της Ιστιοπλοΐας, Πρωτάθλημα Πρωταθλητών.

Η διοργάνωση Regatta of Champions – The R.O.C., είναι αποτέλεσμα μιας τετραετής προσπάθειας, που τελικά έφτασε στη φάση υλοποίησης το 2022. Ένα είδος διοργάνωσης, που δεν είχε γίνει ποτέ πριν, ανά το παγκόσμιο, που μπορεί να πραγματοποιηθεί οπουδήποτε στον κόσμο, σε οποιαδήποτε χώρα και σε οποιοδήποτε όμιλο, χρησιμοποιώντας τους χορηγούς και τα πρότυπα των διοργανωτών. Προγραμματισμένο και φέτος στις 08 – 15 Νοεμβρίου και χρησιμοποιώντας το ίδιο μοτίβο, οι 45 κορυφαίοι οπτιμίστες από όλο τον κόσμο προσκαλούνται στο The R.O.C. Εφαρμόζοντας μια φόρμουλα δυσκολίας, αποστέλλονται προσκλήσεις στους κορυφαίους ιστιοπλόους του Παγκοσμίου Πρωταθλήματος, καθώς σε όλα τα Ηπειρωτικά Πρωταθλήματα (Ευρωπαϊκό, Βόρειας & Νότιας Αμερικής, Ασιατικό και Ωκεανίας, και Αφρικανικό). Τουλάχιστον το 20% των προσκλήσεων απευθύνεται σε αθλητές του αντίθετου φύλου. Εάν κάποιο Ηπειρωτικό Πρωτάθλημα δεν ολοκληρωθεί πριν από το R.O.C., προσκλήσεις δίδονται σε δικαιούχους ιστιοπλόους από την ίδια ηπειρωτική χώρα, του προηγούμενου έτους.

Όλες οι προσκλήσεις αποστέλλονται μέσω των Εθνικών Ομοσπονδιών και απευθύνονται σε συγκεκριμένους ιστιοπλόους. Εάν οι προσκεκλημένοι ιστιοπλόοι δεν μπορούν να συμμετέχουν στη διοργάνωση, τότε η πρόσκληση μεταφέρεται στον επόμενο ιστιοπλόο της κατάταξης. Επιπλέον, υπάρχουν 19 Wild Cards που μπορούν οι ιστιοπλόοι να διεκδικήσουν κατά τη διάρκεια του 2026. Το 1 Wild Card πηγαίνει πάντοτε στον Εθνικό Πρωταθλητή της χώρας ή στον κορυφαίο αθλητή του Ομίλου που φιλοξενεί τη διοργάνωση. Τα 10 Wild Cards δίδονται στους κορυφαίους του θυγατρικού αγώνα The R.O.C. Kosmos, που διοργανώνεται φέτος για 3η χρονιά στην Αθήνα, στις 03 – 10 Ιουλίου, με συνδιοργανωτή Όμιλο το Ναυτικό Όμιλο Καλαμακίου και τα υπόλοιπα 8 Wild Cards χωρίζονται σε ιστιοπλοϊκές κατασκηνώσεις, με τους 2 κορυφαίους νικητές κάθε κατασκήνωσης να παίρνουν τις προσκλήσεις, είτε μέσω υφιστάμενων διεθνών αγώνων που διοργανώνονται ανά τον κόσμο. Μόλις προσκληθεί και σχηματιστεί ο στόλος, το 5ο Πρωτάθλημα των Πρωταθλητών θα πραγματοποιηθεί και πάλι στη Λεμεσό, Κύπρο. Η διοργάνωση διαρκεί μια εβδομάδα με 5 αγωνιστικές ημέρες, και πληθώρα εκδηλώσεων.

Η πρωτοπορία μας ωστόσο συνεχίζει και μεγαλώνει την Ετήσια Παγκόσμια μας διοργάνωση, καθώς φέτος, μετά από έντονη μελέτη και παγκόσμιο ενδιαφέρον από αθλητές και προπονητές της κατηγορίας σκαφών ILCA4, διοργανώνουμε στο ίδιο μοτίβο, τον 1ο Διεθνή Αγώνα Regatta of Champions – The R.O.C. ILCA 4. Ο αγώνας αυτός, ο οποίος θα διοργανωθεί από τις 22 – 29 Νοεμβρίου 2026, στη Λεμεσό, στο οίκημα μας και πάλι, όπως έχουμε αναφέρει υιοθετεί το ίδιο ακριβώς μοτίβο με τη διοργάνωση στην κατηγορία Optimist, με τη μοναδική διαφορά να παρατηρείται στον αριθμό των αθλητών, οι οποίοι είναι 40 αντί 45. Ο θυγατρικός αγώνας The R.O.C. Kosmos, δε θα μπορούσε να μη διοργανωθεί επίσης για την κατηγορία ILCA4, στις 24 Ιουνίου – 1η Ιουλίου, στην Αθήνα, ο οποίος θα δώσει επίσης την ευκαιρία σε 18 συμμετέχοντες αθλητές, να διεκδικήσουν από μια wild card. Τονίζουμε και πάλι το ίδιο ακριβώς μοτίβο ακολουθείται και στις δύο διοργανώσεις.
Οι συμμετέχοντες ιστιοπλόοι και προπονητές κυνηγούν το Κύπελλο των Πρωταθλητών, αλλά κυρίως ένα χρηματικό έπαθλο ακαδημαϊκών υποτροφιών 33.000€ (για κάθε αγώνα ξεχωριστά) που απονέμεται στους 10 κορυφαίους ιστιοπλόους υπό τη μορφή υποτροφιών για ακαδημαϊκές δαπάνες και στους 3 πρώτους προπονητές υπό τη μορφή των βραβείων.
Το κόστος συμμετοχής καλύπτει την εγγραφή, τη διαμονή, τα γεύματα και τη ναύλωση σκαφών. Φουσκωτά σκάφη (ένα ή δύο) φιλοξενούν όλους τους προπονητές, είναι ωστόσο διαθέσιμη προαιρετική ενοικίαση φουσκωτών σκαφών, ανά προπονητή.
Στην επίσημη ιστοσελίδα της διοργάνωσης, www.regattaofchampions.com μπορείτε να βρείτε όλες τις λεπτομέρειες και πλούσιο φωτογραφικό υλικό όλων των προηγούμενων χρόνων διοργάνωσης του Αγώνα, η οποία άφησε άριστες εντυπώσεις στους συμμετέχοντες, συνοδούς, επισκέπτες και κατάφερε να κερδίσει το ενδιαφέρον του παγκόσμιου ιστιοπλοϊκού κόσμου, για την πρωτοποριακή αυτή ιδέα και την εξαιρετική εφαρμογή της, προσθέτοντας αξία στις σημερινές ιστιοπλοϊκές εκδηλώσεις σε όλο τον κόσμο. Αξιοσημείωτη, μοναδική και άκρως αποτελεσματική στο στόχο της, η προβολή της διοργάνωσης, συμπεριλαμβανομένων όλων των εκδηλώσεων και των ιστιοδρομιών, μέσω της υπηρεσίας live streaming, αφήνει σε όλους τους ενδιαφερόμενους, ανά το παγκόσμιο, τις πιο θετικές εντυπώσεις.
Η διοργανωτική επιτροπή του Αγώνα έχει ανεβάσει τον πήχη της επιτυχίας υψηλότερα και είμαστε έτοιμοι να εργαστούμε ακόμη πιο σκληρά, με περισσότερη τώρα εμπειρία, για ακόμη μεγαλύτερες συγκινήσεις.
Regatta of Champions – The R.O.C. Optimist: 08 – 15 Νοεμβρίου 2026
Regatta of Champions – The R.O.C. ILCA4: 22 – 29 Νοεμβρίου 2026

Λεύκαρα Classic 2026 - 12-15.11.2026
2026-11-12 16:00 - 2026-11-15 17:00 | The Agora Hotel / Pano Lefkara Square, 25 Martiou, Pano Lefkara, 7705, Cyprus
Το “Lefkara Classic” είναι μια κορυφαία διεθνής αθλητική εκδήλωση αντοχής στην ποδηλασία (Brevet-style), η οποία διοργανώνεται από την ομάδα του The Agora Hotel στα Πάνω Λεύκαρα. Η διοργάνωση έχει εξελιχθεί σε μια πλήρη “Race Week” (12-15 Νοεμβρίου 2026), προσφέροντας μια ολοκληρωμένη εμπειρία τεσσάρων ημερών που περιλαμβάνει κοινωνικές ποδηλατικές διαδρομές (social rides), επαγγελματικά σεμινάρια προπόνησης, προβολές ποδηλατικών ταινιών και συναντήσεις με κορυφαίους αθλητές της παγκόσμιας σκηνής.
Η κορύφωση της διοργάνωσης είναι ο αγώνας αντοχής 150 χιλιομέτρων με σχεδόν 5.000 μέτρα θετικής υψομετρικής διαφοράς, ο οποίος αξιοποιεί το ασφαλές οδικό δίκτυο και το εντυπωσιακό ανάγλυφο του Τροόδους. Η διαδρομή περνά από τη Μονή Μαχαιρά, την Οινολογική Διαδρομή Πιτσιλιάς και παραδοσιακά χωριά όπως ο Φαρμακάς, η Άλωνα, η Ζωοπηγή και ο Άγιος Κωνσταντίνος.
Αυτή η τετραήμερη διοργάνωση λειτουργεί ως ισχυρός καταλύτης για την τόνωση του περιφερειακού τουρισμού, ενθαρρύνοντας τους συμμετέχοντες να διαμείνουν στην περιοχή για ολόκληρη τη διάρκεια του προγράμματος. Με αυτόν τον τρόπο, ενισχύεται άμεσα η τοπική οικονομία και προβάλλεται δυναμικά ο αθλητικός τουρισμός στα Λεύκαρα και τις γύρω ορεινές κοινότητες κατά τη χειμερινή περίοδο.

Social Media Channels of Event and/or of Event Organiser
https://www.facebook.com/lefkara.classic
https://www.instagram.com/lefkaraclassic/
https://www.instagram.com/theagorahotel/
https://www.facebook.com/theagorahotelcyprus/
https://www.strava.com/clubs/agoracc

Για το πρόγραμμα πατήστε εδώ

Radisson Blu Διεθνής Μαραθώνιος Λάρνακας - 15.11.2026
2026-11-15 07:00 - 13:00 | Finikoudes Larnaka, Athinon Avenue (Finikoudes Promenade), Larnaka, 6022, Cyprus
Ο Radisson Blu Διεθνής Μαραθώνιος Λάρνακας αποτελεί μία από τις σημαντικότερες αθλητικές διοργανώσεις της Κύπρου και το επίσημο μαραθώνιο της πόλης της Λάρνακας. Η διοργάνωση προσελκύει κάθε χρόνο χιλιάδες δρομείς και επισκέπτες από δεκάδες χώρες, συνδυάζοντας τον αθλητισμό με τον τουρισμό, τον πολιτισμό και τη μοναδική παραθαλάσσια εμπειρία της Λάρνακας.

Η διοργάνωση περιλαμβάνει πολλαπλές διαδρομές για όλες τις ηλικίες και επίπεδα φυσικής κατάστασης, όπως Μαραθώνιο, Ημιμαραθώνιο, αγώνες 10ΧΛΜ και 5ΧΛΜ, εταιρικό αγώνα, παιδικούς αγώνες και ψυχαγωγικές δραστηριότητες για όλη την οικογένεια.

Οι διαδρομές εκτείνονται κατά μήκος της εντυπωσιακής παραλιακής ζώνης της Λάρνακας και περνούν από σημαντικά τοπόσημα της πόλης, όπως οι Φοινικούδες, η εκκλησία του Αγίου Λαζάρου, η Πιαλέ Πασά, η Αλυκή Λάρνακας και το τέμενος Χαλά Σουλτάν Τεκκέ, προσφέροντας στους συμμετέχοντες μια ξεχωριστή εμπειρία δίπλα στη Μεσόγειο Θάλασσα.
Ο Radisson Blu Διεθνής Μαραθώνιος Λάρνακας είναι πιστοποιημένος από την AIMS και ξεχωρίζει για τη γρήγορη και επίπεδη διαδρομή του, ιδανική για προσωπικά ρεκόρ. Παράλληλα, η διοργάνωση δίνει ιδιαίτερη έμφαση στη βιωσιμότητα, την κοινωνική προσφορά και τη στήριξη φιλανθρωπικών οργανισμών και τοπικών κοινοτήτων.
Με περισσότερους από 13,000 συμμετέχοντες από περισσότερες από 80 χώρες, ο Radisson Blu Διεθνής Μαραθώνιος Λάρνακας έχει καθιερωθεί ως μία διεθνώς αναγνωρισμένη αθλητική και τουριστική εμπειρία που προβάλλει τη Λάρνακα ως σύγχρονο και φιλόξενο προορισμό.

TEU16 (Ευρωπαϊκό Τουρνουά Τένις Κ16) - 23-29.11.2026
2026-11-23 - 2026-11-29 | Famagusta Tennis Club, 3 Mesaorias Str, Limassol, 3071
Αγώνες αντισφαίρισης για αθλητές κάτω των 16 ετών που αναμένεται να συγκεντρώσει περίπου 100 αθλητές, προπονητές & γονείς. Ευρωπαϊκό πρωτάθλημα μεγάλης εμβέλειας και προβολής για την Κύπρο.

Leptos Cyprus International 4-day Challenge - 26-29.11.2026
2026-11-26 - 2026-11-29 | Arena Sports, Coral Bay, Paphos, 8099, Cyprus
Το “Leptos Cyprus International 4-day Challenge” είναι ένας αγώνας διάρκειας τεσσάρων ημερών και συμπεριλαμβάνει διαδρομή 6 χλμ, 11 χλμ ανάβαση σε ανώμαλο δρόμο, ημι-μαραθώνιο (21 χλμ) και 10 χλμ.
Οι διαδρομές των 11 χλμ και 21 χλμ. διεξάγονται στο πάρκο του ΑΚΑΜΑ και έχουν χαρακτηριστεί ως ιδανικές και ίσως μοναδικές σε ομορφιά στη Ευρώπη.
Ένας μοναδικός αγώνας, ο οποίος προσελκύει αθλητές από όλον τον κόσμο οι οποίοι έρχονται να αγωνιστούν, να διασκεδάσουν και να απολαύσουν μια φιλική ατμόσφαιρα.
1η μέρα: Coral Beach 6χλμ
Αρχίζει από το λιμανάκι του ξενοδοχείου Coral Beach Hotel & Resort και τελειώνει δίπλα από το ναυάγιο κοντά στις θαλασσινές Σπηλιές
2η μέρα: Διαδρομή 11χλμ ανάβαση στο Εθνικό πάρκο του Ακάμα
Αρχίζει από την είσοδο του Ακάμα (περιοχή Τοξέφτρα) και τελειώνει στην πλατεία του χωριού Πάνω Αρόδες
3η μέρα: Διαδρομή 21χλμ στο Εθνικό πάρκο του Ακάμα
Αρχίζει από την πλατεία του χωριού «Νέο Χωριό» δίπλα από την εκκλησία του Άγιου Μηνά και τερματίζει στην παραλία της Τοξέφτρας.
4η μέρα: Διαδρομή 10χλμ στην πόλη.
Αρχίζει και τερματίζει στην πλατεία του Μεσαιωνικού Κάστρου στην Κάτω Πάφο.
Η διαδρομή είναι ανοιχτή και για δρομείς που δεν συμμετέχουν στις άλλες 3 διαδρομές του αγώνα.
Εγγραφές γίνονται 20 & 21 Νοεμβρίου 2024 στο ξενοδοχείο Coral Beach Hotel & Resort στην Πάφο
25 Νοεμβρίου 09:00-18:00
26 Νοεμβρίου 08:00-11:00
ΓΙΑ ΤΟ ΠΡΟΓΡΑΜΜΑ ΠΑΤΗΣΤΕ ΕΔΩ

Kambos Mountain Race - 17.1.2027
2027-01-17 08:00 - 14:30 | Kambos tis Tsakistras, Kambos tis Tsakistras, Kambos, 2863, Cyprus
Ο Kambos Mountain Race αποτελεί έναν από τους πιο αυθεντικούς και απαιτητικούς ορεινούς αγώνες στην Κύπρο, πραγματοποιούμενος στην ορεινή περιοχή Κάμπου της Τσακίστρας, στην καρδιά του δάσους Πάφου. Ο αγώνας συνδυάζει τεχνικά μονοπάτια, έντονες υψομετρικές διαφορές και μοναδική φυσική ομορφιά, προσφέροντας μια αυθεντική εμπειρία skyrunning.
Για το 2027, η διοργάνωση επεκτείνεται με την εισαγωγή νέας διαδρομής 33χλμ skyrunning, ανεβάζοντας το επίπεδο του αγώνα και ενισχύοντας τη διεθνή του προοπτική. Παράλληλα, διατηρούνται οι καθιερωμένες αποστάσεις:
22χλμ, 11χλμ και διαδρομή trekking ~5-6χλμ, καλύπτοντας τόσο έμπειρους αθλητές όσο και λάτρεις της φύσης.
Η διαδρομή χαρακτηρίζεται από τεχνικά περάσματα, απαιτητικές αναβάσεις και εντυπωσιακές κορυφογραμμές, προσφέροντας μοναδική θέα και έντονη αγωνιστική εμπειρία. Ο αγώνας αποτελεί μέρος του Cyprus Skyrunning National Championship, συμβάλλοντας στην ανάπτυξη του αθλήματος στην Κύπρο.
Ο Kambos Mountain Race ξεχωρίζει επίσης για τη ζεστή φιλοξενία της τοπικής κοινότητας, την άρτια οργάνωση και τη μοναδική ατμόσφαιρα που δημιουργείται μέσα στο φυσικό τοπίο του Τροόδους.
Facebook: Kambos Mountain Race
Instagram: @kambosmountainrace

Τράπεζα Κύπρου Μαραθώνιος Λευκωσίας - 24.1.2027
2027-01-24 06:45 - 13:00 | TBA
Ο Τράπεζα Κύπρου Μαραθώνιος Λευκωσίας αποτελεί τον επίσημο μαραθώνιο της πρωτεύουσας της Κύπρου και μία από τις σημαντικότερες αθλητικές διοργανώσεις του νησιού. Η διοργάνωση πραγματοποιείται ετησίως στη Λευκωσία και προσελκύει χιλιάδες δρομείς και επισκέπτες από την Κύπρο και το εξωτερικό, προσφέροντας μια μοναδική εμπειρία αθλητισμού, πολιτισμού και φιλοξενίας στο ιστορικό κέντρο της πρωτεύουσας.
Η διοργάνωση περιλαμβάνει έξι διαφορετικές διαδρομές για όλες τις ηλικίες και επίπεδα φυσικής κατάστασης. Οι συμμετέχοντες έχουν την ευκαιρία να τρέξουν στους δρόμους της Λευκωσίας, περνώντας από ιστορικά μνημεία, πολιτιστικά σημεία ενδιαφέροντος και σύγχρονες γειτονιές της πρωτεύουσας.
Με αφετηρία και τερματισμό την εμβληματική Πλατεία Ελευθερίας, ο αγώνας προσφέρει μια ξεχωριστή διαδρομή που συνδυάζει τη σύγχρονη αστική εμπειρία με την ιστορία και την πολιτιστική κληρονομιά της πόλης. Η διοργάνωση δίνει ιδιαίτερη έμφαση στην κοινωνική προσφορά, τη συμμετοχή, και τη βιωσιμότητα, στηρίζοντας παράλληλα φιλανθρωπικούς οργανισμούς και κοινωνικές δράσεις.

Ο Τράπεζα Κύπρου Μαραθώνιος Λευκωσίας έχει εξελιχθεί σε ένα διεθνώς αναγνωρισμένο αθλητικό γεγονός που προβάλλει τη Λευκωσία ως σύγχρονο προορισμό αθλητικού τουρισμού και φιλοξενίας, ενισχύοντας τη διεθνή εικόνα της πρωτεύουσας.
